open-index/open-wikipedia-markdown huggingface dataset:
Piotras Ivašutinas

**Piotras Ivanovičius Ivašutinas** (, 1909 m. rugsėjo 6 d. Brest-Litovskas – 2002 m. birželio 4 d. Maskvoje) – rusų karinis žvalgybininkas bei kontržvalgybininkas, lakūnas, ilgametis GRU vadovas, armijos generolas (1971 m.), Tarybų Sąjungos Didvyris (1985 m.).

## Išsilavinimas, karjeros pradžia
1926–1931 m. Piotras Ivašutinas dirbo geležinkelio srityje, mechanikos gamykloje (Ivanovo-Voznesenskas). 1930 m. įstojo į Komunistų partiją.
1933 m. baigė Stalingrado karinę aviacijos lakūnų mokyklą.
1933–1936 m. buvo lakūnas instruktorius 107-oje Maskvos karinės apygardos aviacinėje brigadoje.
1937 m. sunkiojo bombardavimo (ТБ-3) vadas.
1937–1939 m. mokėsi N. E. Žukovo karinių oro pajėgų mokykloje.

## Karjera

1939 m. Piotras Ivašutinas pradėjo tarnauti kontražvalgybos pajėgose (РККА). Dalyvavo SSRS-Suomijos karo metu, ėjo Šaulių korpuso Ypatingojo skyriaus viršininko pareigas.
1941–1943 m. Antrojo Pasaulinio karo metu ėjo Krymo bei Šiaurės Kaukazo fronto, Juodosios jūros grupės, Užkaukazės karinės apygardos NKVD ypatingųjų skyrių viršininko pavaduotojo pareigas. Черноморской группы.
1943–1947 m. Pietvakarių bei Trečiojo Ukrainos frontų (nuo 1945 m. – ir Pietinių armijų grupės) SMERŠ kontražvalgybos valdybos viršininkas.
1947–49 m. Leningrado karinės apygardos MGB kontražvalgybos viršininkas.
1950–1954 m. ir nuo 1966 m. SSRS Aukščiausiosios Tarybos deputatas.
1951–1952 m. SSRS MGB Trečiosios vyriausiosios valdybos (karinė žvalgyba) viršininko pavaduotojas.
1952–1953 Ukrainos valstybės saugumo ministras.
1954 KGB pirmininko prie SSRS Ministrų Tarybos pavaduotojas.
1963–1986 m. Piotras Ivašutinas ėjo GRU viršininko pareigas.
1987–1992 m. SSRS Gynybos ministerijos Generalinių inspektorių grupės narys.
1992 m. Piotras Ivašutinas pasitraukė į atsargą.
2002 birželio 4 d. mirė Maskvoje; palaidotas Trojekurovo kapinėse.

## Apdovanojimai
* Lenino ordinas, 3 k;
* Spalio revoliucijos ordinas;
* Raudonosios Vėliavos ordinas, 5 k;
* Pirmo laipsnio Bogdano Chmelnickio ordinas;
* Antro laipsnio Kutuzovo ordinas 2 k;
* Pirmo laipsnio Tėvynės karo ordinas 2 k;
* Darbo raudonosios vėliavos ordinas;
* Raudonosios Žvaigždės ordinas 3 k;
* III laipsnio ordinas „Už nuopelnus Tėvynei“;
* Medaliai;
* Įvairūs užsienio apdovanojimai.

## Šaltiniai
* N. Poroskovas Žmogus, kuris sukūrė «Аkvariumą» .
Nijolė Steiblienė

**Nijolė Narečionytė-Steiblienė** (g. 1954 m. balandžio 4 d. Panevėžyje) – žurnalistė, Lietuvos politinė ir visuomenės veikėja.

## Biografija

1972 m. baigė Panevėžio 6-ąją vidurinę mokyklą. 1978 m. baigė Vilniaus valstybinio universiteto Istorijos fakultetą ir įgijo žurnalistės specialybę.

1977–1998 m. Valstybinio Lietuvos radijo ir televizijos komiteto (nuo 1990 m. Lietuvos radijas ir televizija) Lietuvos televizijos Informacijos vyriausiosios redakcijos jaunesnioji redaktorė; nuo 1983 m. – redaktorė, nuo 1989 m. – vyresnioji redaktorė, Naujienų direkcijos reporterė, laidų „Panorama“, „Vakaro žinios“, „Labas rytas“, „Politikų klubas“ vedėja. 1994 m. suteikta aukščiausioji žurnalistės kategorija. Rengė reportažus, interviu politinėmis, ekonominėmis, teisėsaugos temomis.  1998–2000 m. uždarosios akcinės bendrovės „Lietuvos žinių studija“ Laisvo ir nepriklausomo kanalo televizijos laidų „N-14“, „Ką žmonės pasakys!“ redaktorė. 2009 m. „Lietuvos ryto televizijos“ Žinių tarnybos vadovės pavaduotoja, nuo 2010 m. Lietuvos rytas Pardavimų departamento direktorė.

## Politinė veikla
2000–2004 m. Seimo narė, išrinkta pagal Naujosios sąjungos (socialliberalų) sąrašą, 2001–2004 m. Antikorupcijos komisijos pirmininkė. 2004–2008 m. Seimo narė, išrinkta pagal A. Brazausko ir A. Paulausko koalicijos „Už darbą Lietuvai“ sąrašą. Nuo 2002 m. Naujosios sąjungos (socialliberalų) narė..

Vyras Alvydas, vaikai Aurimas, Vilma.

## Įvertinimas
* 1992 m. Sausio 13-osios atminimo medalis,
* 1996 m. Lietuvos televizijos „Auksinė bitė“.
* 2003 m. Didžiojo Lietuvos kunigaikščio Gedimino ordino Riterio kryžius.

## Šaltiniai
Valas

**Valas** () – kairioji, pagrindinė Reino deltos atšaka Nyderlanduose. Protakomis jungiasi su Maso delta. Ilgis 83 km.

Upė, kuri yra pagrindinis kanalas Reino-Maso-Šeldės deltos sistemoje, perneša 65 proc. viso Reino srauto.

## Laivyba
Prie Valo įsikūręs Nijmegeno uostas.
Kaminskas

;Kaminskas
* Albinas Kaminskas – fizikas, inžinierius;
* Algimantas Kaminskas (1944) – žurnalistas, redaktorius, rašytojas;
* Antanas Kaminskas (1888) – vargonininkas, chorvedys;
* Antanas Kaminskas (1932) – statybinių medžiagų technologas, pedagogas;
* Antanas Zenonas Kaminskas – politikas;
* Arūnas Robertas Kaminskas – chorvedys;
* Darius Kaminskas – politikas;
* Dovydas Kaminskas – teisininkas, politikas;
* Gytis Kaminskas – teisininkas, verslo teisės advokatas;
* Juozas Kaminskas (1898) – tapytojas;
* Juozas Kaminskas (1906) – laivų kapitonas, žurnalistas;
* Kazys Algirdas Kaminskas – statybos ir ergonomikos inžinierius;
* Raimundas Kaminskas – politikas;
* Romualdas Vytautas Kaminskas – architektas-restauratorius, vadybininkas;
* Vytautas Kaminskas – informatikas, pedagogas.

;Kaminskienė
* Elena Milda Kaminskienė – restauratorė;

;Kaminskaitė
* Lina Valutkevičienė-Kaminskaitė – muzikos mokytoja ir chorvedė;
* Lionė Pikelienė – ekonomistė, politinė veikėja.

## Etimologija
Kilusi iš slaviškų pavardžių: , , , kurios greičiausiai iš vietovardžių *Камень* ('akmuo').

## Šaltiniai
Nikolajus Patruševas

**Nikolajus Platonovičius Patruševas** (*Николай Платонович Патрушев*, g. 1951 m. liepos 11 d. Leningrade) – rusų žvalgybininkas, TSRS bei Rusijos saugumo tarnybų tarnautojas, FSB vadovas, armijos generolas (2001 m.)

## Biografija

Nikolajus Patruševas gimė karo jūreivio šeimoje. Mokėsi 211-oje vidurinėje mokykloje, vienoje klasėje su Valstybės Dūmos pirmininku Borisu Gryzlovu.

1974 m. baigė Leningrado valstybinį jūrinės technikos universitetą, dirbo inžinieriumi instituto konstruktoriaus biure.

1974–1975 KGB aukštųjų kursų klausytojas (Minskas). Vėliau studijavo teisę, apgynė teisės mokslų daktaro disertaciją.

1999 m. balandžio m. pradėjo eiti pirmojo FSB direktoriaus pavaduotojo pareigas. Nuo rugpjūčio 9 d., Vladimirui Putinui pasitraukus iš FSB vadovo posto – direktoriaus pareigas (laikinai).

1999 m. rugpjūčio 16 d. paskirtas RF FSB direktoriumi. Nuo Andropovo (vadovavusio KGB veiklai daugiau nei 15 metų) laikų ilgiausiai ėjo saugumo tarnybos vadovo pareigas.

1999 m. spalio mėn. išrinktas NVO saugumo organų bei spectarnybų tarybos pirmininku.

2008 m. gegužės 12 d. paskirtas Rusijos Federacijos Saugumo tarybos sekretoriumi.

## Šaltiniai
* Lentapedija Patruševo biografija
Vahas

**Vahas** (, , , ) – didžiausia upė Slovakijoje; Dunojaus kairysis intakas. Prasideda susiliejus Baltajam ir Juodajam Vahui Tatruose. Aukštupyje teka kalnuotomis vietovėmis į vakarus, toliau pasuka pietų link ir teka Dunojaus Vidurupio lyguma. Įteka į Dunojų prie Komarno.

Didžiausi intakai: Revūca, Turjecas, Rajčanka, Nitra (kairieji), Orava, Kisuca, Dudvahas, Mažasis Dunojus (dešinieji).

Ant Vaho įrengta hidroelektrinių kaskada. Žemupys laivuojamas. Prie Vaho įsikūrę miestai: Liptovsky Hradokas, Liptovsky Mikulašas, Ružomberokas, Vrūtkai, Žilina, Bitča, Považska Bistrica, Pūchovas, Ilava Dubnica prie Vaho, Nemšova, Trenčinas, Nove Mestas prie Vaho, Pieštianai, Hlohovecas, Seredis, Šalia, Kolarovas ir Komarnas.
Vaga (reikšmės)

Žodis **vaga** gali reikšti:
* vaga – ariant suformuojamas grioviškas įdubimas;
* vaga – upės slėnio žemutinė dalis, užpildyta vandeniu;
* Vaga – ežeras Kauno rajone;
* Vaga – upė Rusijoje;
* Vaga – leidykla.

Panašūs žodžiai:
* Waga – lenkiškas herbas.
Vaclov Stankevič

**Vaclov Stankevič** (g. 1954 m. rugpjūčio 6 d. Arleniatų kaime, Smurgainių raj., Baltarusija) – baltarusių kilmės Lietuvos jūrininkas, kapitonas, diplomatas Lietuvos politinis bei visuomenės veikėjas.

## Biografija

1958 m. kartu su tėvais persikėlė gyventi į Vilniaus rajono Buivydžių kaimą. 1971 m. baigė Buivydžių vidurinę mokyklą. Klaipėdos jūreivystės mokykloje įgijo laivavedžio specialybę. 1978–1984 m. studijavo Kaliningrado technikos institute ir įgijo inžinieriaus laivavedžio specialybę. 1985–1991 m. šiame institute ir įgijo inžinieriaus ekonomisto specialybę.

1974–1991 m. gamybinio susivienijimo „Litrybprom“ laivo kapitono padėjėjas, vyresnysis kapitono padėjėjas, kapitonas direktorius. 1992–2000 m. akcinės bendrovės „Klaipėdos transporto laivynas“ viceprezidentas.

1997–2000 m. Klaipėdos miesto savivaldybės tarybos narys, išrinktas pagal Lietuvos piliečių aljanso ir Rusų sąjungos koalicijos sąrašą, Miesto ūkio komiteto pirmininkas. 2000–2003 m. Klaipėdos miesto savivaldybės tarybos narys, išrinktas pagal Naujosios sąjungos (socialliberalų) sąrašą. 2000–2004 m. Seimo narys, Naujosios sąjungos (socialliberalų) frakcijos narys, Užsienio reikalų komiteto narys, NATO reikalų komisijos pirmininkas, Jūrinių ir žuvininkystės reikalų komisijos narys, Seimo delegacijos Europos Tarybos Parlamentinėje Asamblėjoje narys, Seimo delegacijos Europos Sąjungos ir Viduržemio jūros valstybių Parlamentinėje Asamblėjoje pirmininkas.

Nuo 2009 iki 2014 m. — Lietuvos konsulato Kaliningrade vadovas.

Nuo 2015 m. iki 2019 m. birželio 26 d. vadovavo konsulatui Seinuose.

2019 m. gegužės mėn. išrinktas Lietuvos aukštosios jūreivystės mokyklos direktoriumi (nuo birželio 28 d.).

Nuo 2000 m. Naujosios sąjungos (socialliberalų) narys. Nuo 2004 m. Klaipėdos prekybos, pramonės ir amatų rūmų prezidentas. Apdovanotas Vytauto Didžiojo ordino Komandoro didžiuoju kryžiumi. Žmona Rima Stankevič, sūnūs Aleksejus, Andrejus. Moka anglų, rusų, lenkų, baltarusių kalbas.

2005 m. dienraščio „Klaipėda“ žurnalistų išrinktas Metų Tolerancijos žmogumi.

## Šaltiniai
Vaga (upė)

**Vaga** () – upė Rusijoje, Vologdos ir Archangelsko srityse; Šiaurės Dvinos kairysis intakas. Prasideda pelkėse Vologdos srities šiaurėje. Teka į šiaurę taiga, lygumomis. Įteka į Šiaurės Dviną ties Berezniko gyvenviete.

Beveik palei visą Vagos upę (išskyrus pirmuosius 30&nbsp;km) kairiuoju krantu eina Vologdos-Archangelsko kelias. Užšalusi nuo lapkričio vidurio iki balandžio pabaigos. Upe plukdoma mediena. Laivyba nuo Velsko.

Didžiausi intakai: Kulojus, Ustia (dešinieji).

Prie Vagos įsikūrę Velsko ir Šenkursko miestai.
Armijos generolas

**Armijos generolas** – vienas vyriausių generolų laipsnių, paprastai atitinkantis feldmaršalo laipsnį, kurio NATO rangas OF-10.

Armijos generolo laipsnis pagal vyresnumą (skaičiuojant nuo žemiausio) yra 5-tas generolų laipsnis, kai pirmu generolo laipsniu laikomas brigados generolas, arba 4-tas, kai pirmas generolo laipsnis yra generolas majoras (divizijos generolas).

* Dalyje valstybių yra/buvo karinis laipsnis, vyresnis už armijos generolą:
** TSRS – vyresni laipsniai (mažėjančia tvarka): generalisimas (buvo vienintelis J. Stalinas), Tarybų Sąjungos maršalas, vyriausiasis kariuomenės rūšies maršalas (šis laipsnis nuo iki 1974 m. buvo laikomas vyresniu už armijos generolą, po 1974 m. – lygiu).
** Rusija – Rusijos Federacijos maršalas
** JAV – armijų generolas (jau seniai šio laipsnio niekas neturi)
** Vokietija (iki 1945 m.) – armijos generolo lygį užėmė generolas pulkininkas. Aukštesnis buvo generolas feldmaršalas.
* Dalis valstybių turi armijos generolo laipsnį, bet neturi vyresnių už jį karinių laipsnių:
** Ukraina – armijos generolas
* Dalis valstybių turi armijos generolui ekvivalentišką laipsnį, už kurį vyresnių laipsnių neturi:
** Prancūzija – dabar oficialiai Prancūzijos maršalas laikomas OF-10 rango laipsniu.
** Lenkija – dabar oficialiai Lenkijos maršalas laikomas OF-10 rango laipsniu.
** Portugalija – maršalas ()
** Turkija – maršalas ()
** D. Britanija – lauko maršalas ()
** Indija – lauko maršalas ()
** Brazilija – maršalas ()
** Ispanija – generolas kapitonas (), nors kartais šis laipsnis priskiriamas OF-11 rangui.
* Dalis valstybių neturi nei armijos generolo, nei kitokio tokio paties rango laipsnio. Pvz., dabartinė Vokietija, Italija.

## Straipsniai apie armijos generolų laipsnius
* Armijos generolas (TSRS)
* Armijos generolas (Rusija)
* Armijos generolas (Ukraina)
* Armijos generolas (JAV)

## Nuorodos

* SSRS bei Rusijos generolai, maršalai
Galų kalba

**Galų kalba** – išnykusi keltų kalbų grupės kalba, vartota Galijoje iki VI a. Vėlyvaisiais Romos imperijos laikais galų kalbą išstūmė liaudinė lotynų kalba. Labiausiai prie to prisidėjo kalbų gramatinis panašumas. Yra išlikusių liudijimų, kad karo su galais metu Julijus Cezaris buvo priverstas įsakymus savo kariuomenei rašyti graikiškai, nes depešas lotyniškai galai nesunkiai perskaitydavo ir suprasdavo. Spėjama, kad pirmiausiai kalba išnyko šiuolaikinės Prancūzijos pietuose, o ilgiausiai išsilaikė šiaurės Prancūzijoje ir dabartinėje Belgijoje. Pats Belgijos vardas yra kildinimas iš keltų gentivardžio *Belgae* (belgai).

Kartu su keletu kitų mirusių kalbų – keltiberų, lepontų ir kartais kaip atskira kalba išskiriama galatų kalba – jungiami į vadinamąją „žemyninių keltų kalbų“ grupę. Paskutinių tyrimų duomenimis lepontų ir galatų kalbos laikomos galų kalbos tarmėmis.

Yra mokslininkų, kurie mano, kad galų kalba (kartu su lepontų ir galatų patarmėmis) sudarė vieną kalbininį pogrupį su britonų kalba – valų, kornų ir bretonų kalbų prokalbe – galų – britonų pogrupį. Išskirtiniu šio pogrupio požymiu buvo indoeuropiečių **k<small><sup>u̯</sup></small>* atliepimas *p* garsu. Taigi iš protokeltų *ku̯enno galų ir britonų kalbose išsirutuliojo *penn*, bet goidelų pogrupyje – *cenn*.

## Nuorodos
* 
* 
* 
*
Ilona Stulpinienė

**Ilona Stulpinienė** (g. 1963 m. birželio 11 d. Šiauliuose) – muzikė, pedagogė, Lietuvos politinė bei visuomenės veikėja.

## Biografija

Lankė Šiaulių Vinco Kudirkos, vėliau Šiaulių 14-ąją vidurinę mokyklą. 1978 m. įstojo į Vilniaus Tallat-Kelpšos aukštesniąją muzikos mokyklą, kanklių specialybę, mokslus tęsė Šiaulių aukštesniojoje muzikos mokykloje. 1988 m. baigė Vilniaus konservatoriją ir įgijo pedagogės, atlikėjos, orkestro vadovės kvalifikacijas.

1985–2000 m. Šiaulių aukštesniosios muzikos mokyklos ir Šiaulių universiteto dėstytoja. 2000–2003 m. Lietuvos Respublikos Seimo Pirmininko sekretoriato vadovės pavaduotoja. 2003 m. Žmonių išteklių plėtros programų paramos fondo darbuotoja. 2004 m. Seimo narė.

2000–2001 m. Šiaulių m. savivaldybės tarybos narė.

2000 m. Naujosios sąjungos narė. 2004 m. Liberalų ir centro sąjungos bei frakcijos Seime narė.

Turi tris vaikus: duktė Simona, dvyniai Kotryna ir Dovydas.
Sidabražvynis lapinukas

**Sidabražvynis lapinukas** (**Sidabrinis lapinukas**) (*Phyllobius argentatus*) – straubliukų (*Curculionidae*) šeimos vabalas.

## Požymiai

Vabalas 3,5-6 mm ilgio. Kūnas siauras, juodas, padengtas ryškiais aukso žalumo ir melsvais žvyneliais. Antsparniai be žvynelių, dar apaugę pasišiaušusiais geltonais plaukeliais. Antenos ir kojos rusvos, šlaunys dažnai tamsesnės. Straubelio pamatas ne siauresnis už galvą, per vidurį nėra išilginės vagutės. Akys didelės.

Polifagas. Kenkia įvairiems lapuočiams medžiams, taip pat obelims, kraušėms ir kitiems vaismedžiams.

## Paplitimas
Paplitę Europoje iki Norvegijos pietų, vidurio Švedijos ir Suomijos, bei Azijoje, rytuose iki Japonijos. Lietuvoje dažnas. Gyvena ant lapuočių, retai ir ant spygliuočių.
Gintaras Steponavičius

**Gintaras Steponavičius** (g. 1967 m. liepos 23 d. Klaipėdoje) – teisininkas, Lietuvos politinis bei visuomenės veikėjas, buvęs LR Švietimo ir mokslo ministras.

## Biografija
### Mokslai
1985 m. baigė Vilniaus Antano Vienuolio vidurinę mokyklą, 1992 m. Vilniaus universiteto Teisės fakultete įgijo teisininko specialybę. 1990 m. studijavo ir tobulinosi Hagos tarptautinės teisės akademijoje (Nyderlandai), 1991 m. Kopenhagos universitete (Danija), 1992 m. Birmingemo universiteto Europos teisės institute (Jungtinė Karalystė), 1994 m. Europos universitetinio instituto Europos teisės akademijoje Florencijoje (Italija), 1999 m. Groningeno karališkajame universitete (Nyderlandai). 1995–1999 m. studijavo Vilniaus universiteto Tarptautinių santykių ir politikos mokslų instituto doktorantūroje, bet disertacijos neapgynė.

### Profesinė ir politinė veikla
1990 m. Lietuvos liberalų sąjungos steigėjas ir narys, 2003 m. Liberalų ir centro sąjungos valdybos narys, 2006-2017 m. Lietuvos Respublikos liberalų sąjūdžio narys, partijos valdybos narys.

1991–1994 m. Užsienio reikalų ministerijos vyresnysis specialistas, ministerijos Europos saugumo ir bendradarbiavimo konferencijos (ESBK) skyriaus pirmasis sekretorius.

1994–1996 m. ketvirtinio žurnalo „East European Constitutional Review“, leidžiamo Čikagos universitete, bendradarbis apžvalgininkas. 1997–2000 m. savaitraščio „Atgimimas“ apžvalgininkas.

1994–2000 m. Fridricho Naumano fondo koordinatorius Lietuvoje.

1994–2004 m. Vilniaus universiteto Tarptautinių santykių ir politikos mokslų instituto dėstytojas.

1997–2000 m. Vilniaus miesto savivaldybės tarybos narys, Liberalų frakcijos pirmininkas, Ekonomikos ir finansų komiteto narys.

2000–2004 m. Seimo narys, Seimo pirmininko pavaduotojas.

2000–2001 m. Europos reikalų komiteto pirmininkas.

2004-2008 m. Seimo narys, 2005–2008 m. Seimo pirmininko pavaduotojas nuo opozicijos.

2000 m. iki lapkričio mėn. Vilniaus miesto savivaldybės tarybos narys.

2008 m. gruodžio mėn. – 2012 m. gruodžio 13 d. – Švietimo ir mokslo ministras XV Vyriausybėje.

Laimėjo 2016 m. Lietuvos Respublikos Seimo rinkimuose.

Pilietinių iniciatyvų centro valdybos narys, Lietuvos žmogaus teisių centro narys – steigėjas. Sūnus Mykolas – iš pirmosios santuokos. Dukra Urtė – iš antrosios santuokos.

## Baudžiamoji byla

2023 m. „MG Baltic“ politinės korupcijos byloje teismo pripažintas kaltu dėl piktnaudžiavimo tarnyba. Jam skirta 15 tūkst. eurų bauda ir 4 metams atimta teisė būti išrinktam ar paskirtam į visas valstybės ar savivaldybių institucijų ir įstaigų, įmonių ar nevalstybinių organizacijų renkamas ar skiriamas pareigas.

## Nuorodos
* 2008 m. Lietuvos Respublikos Seimo rinkimai.

## Išnašos

|-
Lapinukai

**Lapinukais** vadinamos dvi straubliukų (*Curculionidae*) šeimos vabalų gentys: *[[Phyllobius]]* (Germar, 1824) ir *[[Polydrusus]]* (Germar, 1817)

## Aprašymas
Abi lapinukų gentys labai panašios savo išvaizda ir bionomija.

### Išvaizda

Vidutinio dydžio vabalai. Straublelis trumpas, kiek siauresnis už galvą. Akys iššokusios, apvalios. Priešnugarėlė skersinė, siauresnė už antsparnius. Kūnas apaugęs įvairos formos ir spalvos žvyneliais arba prigludusiais (kartais ir pasišiaušusiais) plaukeliais. Turi plėvinius sparnus. Nagai suaugę.

Daugumos lapinukų rūšių kojų šlaunys turi dantelius (pav.) Tačiau kai kurios rūšys (Pvz.: Phyllobius roboretanus, Phyllobius virideaeris, Phyllobius viridicollis) dantelio ant šlaunų neturi.

*[[Phyllobius]]* genties lapinukų vabalų antenos prasideda straublelio nugarinėje dalyje, antenų pirmieji nareliai įsispraudžia į griovelį, kuris nesiekia akių. Pirmas antenų narelis aiškiai matosi žiūrint į vabalą iš viršaus. *[[Polydrusus]]* genties lapinukų antenų pirmas narelis žiūrint iš viršaus taip gerai nesimato. griovelis nueina į apačią už akių. Tai yra aiškiausias skirtumas, leidžiantis pagal išvaizdą atskirti šias dvi panašias straubliukų gentis. 

### Bionomija
Suaugę vabalai skraido gegužės – Liepos mėnesiais. Kiaušinius deda ant įvairių augalų, nuo kurių šie krinta ant žemės. Lervos vystosi žemėje, minta įvairių augalų šaknimis.

Vabalai aktyvūs dieną, aptinkami ant įvairių žolinių ir sumedėjusių augalų lapų ar spyglių. Kai kurios rūšys yra kenkėjai.

## Lietuvos lapinukai
Lietuvoje yra apie 25-26 rūšys (*Phyllobius*: 13-14, *Polydrusus*: 12) lapinukų:

## Šaltiniai
Pjovėjai

**Pjovėjai** (*Otiorrhynchus*) – straubliukų (*Curculionidae*) šeimos vabalų gentis, kuriai priklauso vidutinio dydžio ir stambūs straubliukai. Jų straublelis storas, maždaug tokio dydžio kaip galva.

Lietuvoje 8 rūšys:
* *[[Otiorrhynchus dubius]]*
* Liucerninis pjovėjas (*Otiorrhynchus ligustici*)
* Įvairiaėdis pjovėjas (*Otiorrhynchus raucus*)
* *[[Otiorrhynchus rotundatus]]*
* Kiaušiniškasis pjovėjas (*Otiorrhynchus ovatus*)
* Grūdėtasis pjovėjas (*Otiorrhynchus scaber*)
* *[[Otiorrhynchus singularis]]*
* Tamsus pjovėjas (*Otiorrhynchus tristis*)
Gintautas Šivickas

**Gintautas Šivickas** (g. 1968 m. vasario 28 d. Kaune) – finansininkas, Lietuvos politinis bei visuomenės veikėjas.

## Biografija
1975 m. pradėjo lankyti Kauno 17-ąją vidurinę mokyklą, vėliau mokėsi Kauno 35-ojoje, 1986 m. baigė 38-ąją vidurinę mokyklą. 1996 m. baigė Kauno technologijos universiteto Vadybos fakultetą, įgijo lengvosios pramonės gamybos vadybos bakalauro mokslinį laipsnį, 1998 m. finansų vadybos magistro mokslinį laipsnį. Magistro darbo tema – draudimo rinkos diegimas Lietuvoje.

Nuo dešimties metų žaidė krepšinį, po tarnybos armijoje tapo profesionaliu krepšininku. Žaidė Kauno „Žalgirio“, Vilniaus „Sakalų“, Marijampolės „Kraitenės“, Alytaus „Alitos“ krepšinio klubuose. 1999–2000 m. UAB „Corpus sanum“ finansininkas. 2000–2004 m. Seimo narys.

Nuo 2000 m. Naujosios sąjungos (socialliberalų) narys, Kauno rajono skyriaus tarybos narys.

## Šaltiniai
Žiedgraužiai

**Žiedgraužiai** (*Anthonomus*) – straubliukų (*Curculionidae*) šeimos vabalų gentis.

Lietuvoje yra apie 10 rūšių:
* *[[Anthonomus pedicularius]]*
* Obelinis žiedgraužis (*Anthonomus pomarum*)
* *[[Anthonomus pubescens]]*
* *[[Anthonomus pyri]]*
* Avietinis žiedgraužis (*Anthonomus rubi*)
* *[[Anthonomus varians]]*
ir kt.
Vytautas Šustauskas

**Vytautas Šustauskas** (1945 m. kovo 19 d. Kražiuose, Raseinių apskrityje – 2023 m. birželio 21 d.) – Lietuvos inžinierius, politikas.

## Biografija
1964 m. baigė Klaipėdos laivų statybos technikumą, įgijo techniko-technologo specialybę. Tarnavo sovietų armijoje. 1968–1969 m. studijavo Kauno Politechnikos instituto (KPI) Klaipėdos fakultete, 1970–1971 m. mokėsi Klaipėdos jūreivystės mokykloje. 2005 m. Klaipėdos universiteto Socialinių mokslų fakultete baigė Vadybos ir verslo administravimo specialybę.

1967 m. plaukiojo žvejybos traleriais Atlanto vandenyne, Lietuvos okeaninio laivyno bazės jūreivis. 1968–1972 m. Klaipėdos gamyklos „Progresas“ mechanikas. 1972–1973 m. persikėlė gyventi į Kauną, 1972–1989 m. Kauno radijo matavimų technikos mokslinio tyrimų instituto inžinierius, inžinierius technologas, Kauno metalo dirbinių gamyklos cecho viršininkas, Kauno radijo gamyklos Radijo eksperimentinio konstravimo biuro inžinierius technologas.

Dalyvavo atkuriant Lietuvos nepriklausomybę, per 1991 m. sausio įvykius saugojo parlamentą. Nuo 1991 m. kovojo už socialiai remtinų, neįgaliųjų, daugiavaikių šeimų teises. Protesto akcijų, žygių ir mitingų organizatorius. 1997 m. rugsėjo 7–10 d. organizavo „Ubagų žygį“.

1995–1997 m., 1997–2000 m., 2000–2003 m. Kauno miesto savivaldybės tarybos narys. 2000 m. balandžio 13 d. – 2000 m. spalio 30 d. Kauno miesto savivaldybės meras. 2000–2004 m. Seimo narys. 2002 m. išrinktas Kauno miesto savivaldybės tarybos nariu, mandato atsisakė.

1989–1992 m. Lietuvos laisvės lygos Kauno skyriaus vadovas. 1992 m. įkūrė visuomeninį politinį judėjimą Lietuvos laisvės sąjungą, 1994 m. tapusį politine organizacija, jos pirmininkas.

2008 m. nesėkmingai dalyvavo Seimo rinkimuose.

2023 m. balandžio mėnesį V. Šustauskas pateko į ligoninę, gegužę jis perkeltas į reabilitacijos skyrių. 2023 m. birželio 21 d. eidamas 79-metus V. Šustauskas mirė savo namuose.

## Bibliografija
* Laisvė ir kraujas: [publicistika]. – Kaunas, Smaltija, 2006. – 512 p. – ISBN 9986-708-84-2;
* Sunki tiesa: [eilėraščiai]. – Kaunas, Rovilnė, 2006. – 72 p. – ISBN 9955-9855-2-6.

## Literatūra

* Jonas Laurinavičius. Vytautas Šustauskas. – K.: UAB „Dajalita“, 2000.

## Šaltiniai

|-
Eduardas Šablinskas

**Eduardas Šablinskas** (g. 1957 m. spalio 19 d. Vilniuje) – Lietuvos politikas.

## Biografija
1963–1973 m. mokėsi Vilniaus 1–ojoje vid. m-kloje. 1987 m. baigė Vilniaus universiteto Istorijos fakultetą, įgijo istoriko ir istorijos dėstytojo specialybę. 2002 m. Lietuvos teisės universiteto teisės ir valdymo magistrantūrą.

1977–1983 m. Vilniaus statybos remonto tresto RSV–1 santechnikas, suvirintojas. 1983–1985 m. Vilniaus vidurinės profesinės technikos mokyklos istorijos mokytojas, gamybos meistras ir klasės auklėtojas. 1985–1990 m. Vilniaus m. Tarybų rajono Vykdomojo komiteto Gamybinės butų valdybos vyr. energetikas, Butų ūkio tarnybos Nr. 18 viršininkas.

### Politinė karjera

1990–1994 m. Vilniaus m. Senamiesčio seniūnijos Rotušės skyriaus viršininkas. 1994–1997 m. Vilniaus m. Senamiesčio seniūnijos seniūnas. 1995 m. Vilniaus m. savivaldybės mero atleistas iš seniūno pareigų, 1996 m. birželio mėn. teismo sprendimu grąžintas į pareigas. 1997–2000 m. UAB „Vilniaus pirmoji autotransporto įmonė“ naujų projektų vadovas.

2000–2003 m. ir 2003–2007 m. Vilniaus m. savivaldybės tarybos narys. 2000–2004 m. ir 2012–2016 m. Seimo narys.

2005–2010 m. Ginčų komisijos prie Lietuvos Respublikos socialinės apsaugos ir darbo ministerijos pirmininkas. 2005–2012 m. Valstybės turto fondo Privatizavimo komisijos narys.

Nuo 2017 m. Seimo nario Andriaus Palionio padėjėjas-sekretorius.

### Partinė karjera
1998 m. vienas iš Naujosios sąjungos (socialliberalų) steigėjų, 1998–2001 m. šios partijos Vilniaus skyriaus pirmininkas, partijos Tarybos narys, iki 2008 m. partijos narys. 2011–2018 m. Lietuvos socialdemokratų partijos narys. Nuo 2018 m. – Lietuvos socialdemokratų darbo partijos narys.

### Kitos pareigos
1998–2005 m. Lietuvos smulkiųjų verslininkų ir prekybininkų asociacijos (LSVPA) pirmininkas. 1998, 1999 m. dalyvavo bado akcijose prie Seimo, po jų dirbo Vyriausybės sudarytoje darbo grupėje smulkiojo verslo problemoms spręsti. Nuo 2005 m. LSVPA garbės pirmininkas.

## Šaltiniai
Kriaušinis lapinukas

**Kriaušinis lapinukas** (*Phyllobius pyri*) – straubliukų (*Curculionidae*) šeimos vabalas.

Vabalas 5-6,5 mm ilgio, kresnas, juodas ar rudas, padengtas siaurais kiek blizgančiais pilkšvais, gelsvais ar varinės spalvos žvyneliais. Straublelis siauresnis už galvą. Išilgai priekinės blauzdos išorinio krašto eina aštrus randas. Antenos ir kojos rusvos, kartais tamsios. Skydas apaugęs tankiais baltais plaukeliais.

Kenkia įvairiems lapuočiams medžiams, tarp jų ir vaismedžiams, labiausiai kriaušėms.

Kriaušinio lapinuko padarytos lapų pakraščiuose iškarpos būna dažniausiai vienodos formos, tokio pat dydžio ir vienodu atstumu viena nuo kitos.

Lietuvoje dažnas ir žalingas.
Vaisiastraubliai

**Vaisiastraubliai** (*Curculio*) – straubliukų (*Curculionidae*) šeimos vabalų gentis, kuriai priklauso smulkūs ir vidutinio dydžio straubliukai, turintys labai ilgą ploną, lenktą straublelį.

Lietuvoje 9 rūšys:
* Vyšninis vaisiastraublis (*Curculio cerasorum*)
* Pjūklelinis vaisiastraublis (*Curculio crux*)
* Gilinis vaisiastraublis (*Curculio glandium*)
* Riešutinis vaisiastraublis (*Curculio nucum*)
* *[[Curculio pyrrhoceras]]*
* *[[Curculio rubidus]]*
* *[[Curculio salicivorus]]*
* *[[Curculio venosus]]*
* *[[Curculio villosus]]*
Pakalniškis (reikšmės)

* Jonas Pakalniškis – kunigas, vargonininkas, chorvedys
* Kazimieras Pakalniškis – kunigas, publicistas, redaktorius
* Ričardas Pakalniškis – literatūros tyrinėtojas, kritikas
* Saulius Pakalniškis – zoologas
* Valentas Pakalniškis – politikas
* Vytautas Pakalniškis – teisininkas, politikas
Waldemar Tomaszewski

**Valdemaras Tomaševskis** (, g. 1965 m. kovo 3 d. Vilniuje) – lenkų kilmės Lietuvos politikas, LLRA-KŠS pirmininkas, Europos Parlamento narys.

## Biografija
1972–1975 m. mokėsi Vilniaus 36–ojoje vidurinėje mokykloje, 1983 m. baigė Vilniaus 11–ąją vidurinę mokyklą. 1983 m. įstojo į Vilniaus inžinerinio statybos instituto Mechanikos fakultetą. 1984–1986 m. tarnavo sovietinėje armijoje Murmansko srityje. 1990 m. baigė Vilniaus inžinerinį statybos institutą, įgijo inžinieriaus mechaniko specialybę.

1992–1996 m. Seimo Lietuvos lenkų sąjungos frakcijos sekretoriato darbuotojas, 1997–1999 m. Vilniaus rajono savivaldybės sekretorius.

1993 m. visuomeninės organizacijos „Lietuvos lenkų sąjunga“ Vilniaus rajono skyriaus pirmininkas. 1994 m. Lietuvos lenkų rinkimų akcijos įkūrimo iniciatyvinės grupės koordinatorius ir šios organizacijos pirmininko pirmasis pavaduotojas. Nuo 1999 m. Lietuvos lenkų rinkimų akcijos pirmininkas.

1995–2003 m. Vilniaus rajono savivaldybės tarybos ir valdybos narys. Nuo 2000 m. balandžio mėn. iki 2000 m. spalio 27 d. Vilniaus rajono savivaldybės vicemeras. 2000–2004 m. Seimo narys. 2001 m. kovo 10 d. – rugpjūčio 3 d. Seimo Jungtinės Centro sąjungos, Moderniųjų krikščionių demokratų sąjungos ir Lietuvos lenkų rinkimų akcijos frakcijos seniūnas. 2003 m. ir 2007 išrinktas Vilniaus rajono savivaldybės tarybos nariu, bet abu kartus mandato atsisakė. 2004–2008 m. Seimo narys. .

2009 m. Europos Parlamento rinkimuose, įrašytas pirmuoju numeriu Lietuvos lenkų rinkimų akcijos sąraše. Už šią partiją balsavus 8,42 % rinkėjų išrinktas į Europos Parlamentą. 2011 m. su Lenkų rinkimų akcijos ir Rusų Aljanso koalicija „Valdemaro Tomaševskio blokas“ – Vilniaus miesto savivaldybės tarybos narys, mandato atsisakė. Perrinktas į Europos Parlamentą 2014, 2019 ir 2024 metais.

## Kontroversijos

### Požiūris į Vilniaus kraštą
2011 m. paklaustas dėl lenkų tautinių mažumų integracijos perspektyvų Lietuvos visuomenėje Tomaševskis yra pareiškęs, kad ne lenkai, o lietuviai turi integruotis Vilniaus krašto regione:
„Tai jūs [lietuviai] turite šitame krašte integruotis, nes jūs čia atvažiavote. Jūsų protėviai čia turi integruotis. O mes neturime integruotis. Čia mūsų žemė.“ 
Į šį pareiškimą sureagavo Lietuvos politikai bei politologai, kurie ragino Tomaševskį atsargiau reikšti mintis. Tuometinis ministras pirmininkas Andrius Kubilius politiko mintis palygino su „mažo vaiko, negaunančio pakankamai dėmesio verkšlenimais“. Kalbininkas Zigmas Zinkevičiaus tokią nuomonę įvertino kaip visiškai nepagrįstą. „Pasirodo, V. Tomaševskis nėra susipažinęs su savo gimtojo krašto istorija. Priešingu atveju – jis sąmoningai ar nesąmoningai meluoja. Juk Vilnijos „lenkai“ – tai Pilsudskio ir Želigovskio įvykdyto Lietuvos sostinės Vilniaus atplėšimo nuo Lietuvos padarinys. To neįmanoma paneigti. Turime gerbti žmonių tautinius jausmus, bet nevalia jiems meluoti“, – pakomentavo šį incidentą akademikas.
## Šaltiniai
Palubinskas

**Palubinskas** − lietuviška vyriškos giminės pavardė.

Šios pavardės moteriškosios giminės formos yra: Palubinskienė (ištekėjusi moteris) ir Palubinskaitė (mergautinė pavardė).

Pavardę turi šie garsesni asmenys:

*Aidas Feliksas Palubinskas – politikas;
*Edmundas Palubinskas – politikas;
*Feliksas Palubinskas – vadybininkas, politikas;
*Juozas Palubinskas – aktorius.
Valerij Tretjakov

**Valerijus Tretjakovas** (g. 1958 m. sausio 19 d. Luganske, Ukraina) – filologas, žurnalistas, Lietuvos politinis bei visuomenės veikėjas.

## Biografija
1975 m. baigė Anapos vidurinę mokyklą. 1979–1991 m. Vilniaus statybos tresto darbininkas. 1984 m. baigė Vilniaus universiteto Filologijos fakultetą, įgijo filologo specialybę. 1991–1995 m. vertėsi privačiu verslu. 1995–2000 m. vadovavo UAB „Litovskij kurjer“, leido to paties pavadinimo savaitraštį rusų kalba.

2000–2004 m. LR Seimo narys, išrinktas pagal Naujosios sąjungos (socialliberalai) sąrašą. 2004 m. Algirdo Brazausko ir Artūro Paulausko koalicijos „Už darbą Lietuvai“ kandidatas į LR Seimo narius Naujosios Vilnios (Nr. 10) rinkimų apygardoje.

Nuo 2005 m. „Litovskij kurjer“ vyriausiasis redaktorius.

Rusų leidinių asociacijos narys, Pasaulinės laikraščių asociacijos narys, Lietuvos žurnalistų sąjungos narys.

## Šaltiniai
Jurgis Utovka

**Jurgis Utovka** (1956 m. spalio 10 d. Rakuose, Varėnos raj.) – Lietuvos politinis bei visuomenės veikėjas.

## Biografija

1963–1967 m. mokėsi Rakų pradinėje mokykloje, 1967–1970 m. Varėnos vidurinėje mokykloje, 1970–1971 m. Šalčininkų aštuonmetėje internatinėje mokykloje, 1971–1973 m. Zarasų vidurinės internatinės mokyklos rusiškoje klasėje. 1976 m. baigė Klaipėdos jūreivystės mokyklą ir įgijo laivavedžio specialybę.

1976–1980 m. žvejybos laivų šturmanas. 1980–1982 m. Klaipėdos sausųjų elementų gamyklos „Sirijus“ tiekėjas. 1982–2000 m. laivų krovos akcinės bendrovės „Klaipėdos Smeltė“ meistras, dispečeris, gamybos direktoriaus pavaduotojas, pamainos viršininkas.

2000–2004 m. Seimo narys.

Nuo 2008 m. Klaipėdos lopšelio-darželio „Dobiliukas“ Ūkio dalies darbuotojas.

1995–2003 m. Klaipėdos miesto savivaldybės tarybos narys. 1995 m. išrinktas pagal Lietuvos lenkų rinkimų akcijos sąrašą, 1997 m. pagal Lietuvos piliečių aljanso ir rusų sąjungos koalicijos sąrašą, 2000 m. pagal Lietuvos rusų sąjungos sąrašą. 2000 m. kovo – spalio mėn. Klaipėdos miesto savivaldybės tarybos Privatizavimo komisijos pirmininkas.

Nuo 1996 m. Lietuvos rusų sąjungos rėmėjas, nuo 1996 m. narys, 2000 m. Lietuvos rusų sąjungos tarybos narys.

Žmona Snaiguolė, dukterys Jurgita, Jūratė.

## Šaltiniai
Daulis

**Daulis** – antikinės Graikijos miestas Fokidėje.

Graikų mitologijoje Daulis žinomas kaip Terėjo gimtinė. Miestą, kuris pavadintas vienos iš nimfų (upių dievo Kefiso dukters) vardu, mini ir Homeras.

Persų karų metu 480 m. pr. m. e. Daulis pirmą kartą buvo sugriautas. 395 m. pr. m. e. miestą užpuolė Tėbai. 346 m. pr. m. e. Trečiojo Šventojo karo metu Daulis vėl buvo sugriautas. 220 m. pr. m. e. Daulį užpuolė etoliečiai. 198 m. pr. m. e. miestą užėmė romėnai ir pavadino jį Flaminijumi.

Vėlyvosios Antikos metu Daulis buvo vyskupo rezidencijos vieta.
Rajeckas

**Rajeckas** − lietuviška vyriškos giminės pavardė.

Šios pavardės moteriškosios giminės formos yra: Rajeckienė (ištekėjusi moteris) ir Rajeckaitė (mergautinė pavardė).

Pavardę turi šie garsesni asmenys:
* Hubertas Motiejus Rajeckas – politikas
* Juozas Rajeckas – vargonininkas, chorvedys, pedagogas
* Raimundas Leonas Rajeckas – ekonomistas, politikas
Rimas Valčiukas

**Rimas Valčiukas** (g. 1958 m. liepos 24 d. Preikuruose, Kelmės raj.) – Lietuvos politinis veikėjas, policijos komisaras, alpinistas, kalnų turizmo kelionių vadovas.

## Biografija
1976 m. baigė Kelmės 1–ąją vidurinę mokyklą ir sporto mokyklą. 1983 m. baigė Vilniaus universiteto Pramonės ekonomikos fakultetą ir įgijo pramonės ekonomisto specialybę.

1983–1992 m. dirbo operatyvinį darbą Vidaus reikalų ministerijos sistemoje Klaipėdoje. 1992–1994 m. Neringos miesto policijos komisariato komisaras. Nuo 1995 m. UAB „Europiniai automobiliai“ juristas, nuo 1998 m. UAB „Transgija“ juristas, 2000 m. uždarosios akcinės bendrovės „Verslo problemos“ direktorius. 2000–2004 m. Seimo narys. 2000–2001 m. Seimo Naujosios sąjungos (socialliberalų) frakcijos seniūno pavaduotojas.

Nuo 1998 m. Naujosios sąjungos (socialliberalų) narys, nuo 1998 m. Klaipėdos skyriaus pirmininkas, Naujosios sąjungos Tarybos ir Prezidiumo narys.

2000 m. kovo – gruodžio mėn. Klaipėdos miesto savivaldybės tarybos narys, dirbo Finansų ir ekonomikos komitete.

Nuo 1979 m. užsiima kalnų turizmu ir alpinizmu. Yra įveikęs aukščiausio sudėtingumo maršrutus buvusios Tarybų Sąjungos ir Vakarų Europos kalnuose. Jam suteikta aukščiausio sudėtingumo kelionių vadovo kvalifikacija.

Vedęs; žmona Milita, vaikai Inga, Karolis ir Arnoldas.

## Išnašos
Vagajus

**Vagajus** () – upė Rusijoje, Tiumenės srityje; Irtyšiaus kairysis intakas. Prasideda Išimo stepėje, netoli Transsibiro geležinkelio. Pradžioje teka į pietryčius, vėliau pasuka į šiaurės rytus ir teka Vakarų Sibiro lyguma. Įteka į Irtyšių prie Vagajaus gyvenvietės. Pavasarį smarkiai patvinsta, vasarą nusenka.

Didžiausi intakai: Balachlėjus, Agitka (dešinieji), Ašlykas (kairysis).

## Šaltiniai
Vazuza

**Vazuza** () – upė Rusijoje, Smolensko ir Tverės srityse; Volgos dešinysis intakas. Prasideda šiauriniame Smolensko aukštumos pakraštyje, teka į šiaurės rytus. Įteka į Volgą ties Zubcovu. Laikosi užšalusi gruodžio – balandžio mėnesiais. 3 km aukščiau Zubcovo ant Vazuzos įrengta Vazuzos hidroelektrinė ir sudarytas tvenkinys, kuris užliejo visą Vazuzos žemupio slėnį.

Prie upės įsikūrę Syčiovkos ir Zubcovo miestai.
Stankevičius

;Stankevičius
* Adomas Mikalojus Stankevičius – raštininkas, tijūnas, teisėjas;
* Aleksandras Stankevičius – kompozitorius, vargonininkas;
* Algimantas Mykolas Stankevičius – žurnalistas, publicistas;
* Aloyzas Vytas Stankevičius – žurnalistas, TV laidų vedėjas;
* Antanas Stankevičius (1892), vargonininkas;
* Antanas Stankevičius (1936), chemikas;
* Antanas Stankevičius (1941), futbolininkas;
* Audrius Stankevičius – gydytojas, politikas;
* Česlovas Vytautas Stankevičius – politikas, signataras;
* Dariuš Stankevičius – futbolininkas;
* Donatas Stankevičius – fotografas;
* Edgaras Stankevičius – Lietuvos futbolo federacijos prezidentas;
* Gintautas Stankevičius – politikas;
* Jonas Mikalojus Stankevičius – seimo maršalka, raštininkas, tijūnas, karaliaus dvariškis;
* Juozapas Stankevičius – kunigas, spaudos darbuotojas;
* Juozas Stankevičius (1866) – katalikų kunigas, pedagogas;
* Kajus Stankevičius – futbolininkas;
* Laurynas Mindaugas Stankevičius – politikas;
* Marius Stankevičius – futbolininkas, treneris;
* Meirūnas Stankevičius – futbolininkas;
* Nojus Stankevičius – futbolininkas;
* Pranas Stankevičius – aktorius, radijo diktorius;
* Rimantas Antanas Stankevičius – lakūnas, kosmonautas;
* Rimas Stankevičius – treneris, politikas;
* Rimvydas Stankevičius – poetas, eseistas, žurnalistas;
* Robertas Stankevičius – krepšininkas;
* Saulius Stankevičius – politikas;
* Stanislovas Stankevičius (1934) – kunigas;
* Vitalijus Stankevičius – futbolininkas, treneris;
* Vitalis Stankevičius – futbolininkas;
* Zigmantas Stankevičius – chorvedys, pedagogas.

;Stankevičienė
* Bernadeta Lukošiūtė-Stankevičienė – radijo ir televizijos diktorė, laidų vedėja
* Irena Stankevičienė – teisininkė, Lietuvos Aukščiausiojo Teismo teisėja
* Stasė Stankevičienė – televizijos diktorė, aktorė

;Stankevičiūtė
* Ieva Stankevičiūtė – krepšininkė.

Labai dažna pavardė Lietuvoje. Kilusi iš slaviškų pavardžių , , , kurios – iš vardo *Stanislovas* trumpinių *Stanko, Stańko, Stanek, Cтанкo, Cтанька*.

## Šaltiniai
Extended play

**EP** () – muzikinis albumas, kurį sudaro daugiau dainų nei single, tačiau mažiau, nei pilname albume. Dažniausiai singlą sudaro iki 10 min. muzikos, EP – 10–35 min., pilną albumą – 25–80 min. Tačiau šis skirstymas yra sąlyginis.

Alice in Chains buvo pirmoji grupė, kurios EP „Jar of Flies“, išleistas 1994 m. sausio 25 d., pasiekė Billboard perkamiausių albumų pirmąją vietą. Vėliau, 2004 m., Linkin Park ir Jay-Z bendras EP „Collision Course“ taip pat pasiekė nr. 1, likdamas antruoju ir paskutiniuoju EP, pasiekusiu viršūnę JAV.
Poets of the Fall

**Poets of the Fall** – suomių roko grupė. Jos nariai: Mark (vokalas/gitara), Ollie (gitara), ir Kapitonas (Captain)(prodiuseris, klavišiniai, programavimas). Grupė išleido singlus „Late Goodbye“ ir „Lift“ prieš išleisdami pilną albumą „Signs of Life“ (*ang.*Gyvenimo ženklai). Vos po kelių savaičių buvo parduota 15,000 albumo kopijų, o iki dabar parduota daugiau kaip 30,000 kopijų. Albumas okupavo suomišką top 40 – albumas išbuvo 1-oje vietoje 2005 m. balandžio ir liepos mėnesiais, o pačiuose „topuose“ išbuvo apie metus. Tai vienas sėkmingiausių suomiškų saviprodukcijos albumų per visą istoriją.

## Diskografija
* Signs of Life  (2005)
* Carnival of Rust  (2006)
* Revolution Roulette  (2008)
* Twilight Theater  (2010)
* Temple of Thought  (2012)
* Jealous Gods  (2014)
* Clearview  (2016)
* Ultraviolet  (2018)
* Ghostlight  (2022)

## Nuorodos
*
Vandžas (upė)

**Vandžas** () – upė Tadžikistane, Kalnų Badachšane; Pjandžo dešinysis intakas. Prasideda Pamyre, Rusų Geografų Draugijos ledyne, šalia Revoliucijos kalno. Teka į pietvakarius, kalnais. Prie Vandžo upės įsikūręs Vandžo miestas. Yra įrengta hidroelektrinė.

## Išnašos
Rimvydas Vaštakas

**Rimvydas Vaštakas** (g. 1960 m. kovo 15 d. Raseiniuose) – inžinierius, Lietuvos ir Klaipėdos miesto ūkio, politinis bei visuomenės veikėjas, vadybininkas. 

## Biografija

1978 m. baigė Klaipėdos 10–ąją vidurinę mokyklą. 1983 m. baigė Vilniaus inžinerinio statybos instituto Mechaninės technologijos fakultetą ir įgijo inžinieriaus mechaniko specialybę. Baigė vadybos, rinkodaros, valdymo psichologijos, pedagogikos, strategijos, projektų valdymo seminarus bei kursus Anglijoje, Prancūzijoje, Portugalijoje, Švedijoje, Rusijoje, Danijoje, Vokietijoje.

1983–1987 m. Klaipėdos politechnikumo dėstytojas, 1987–1993 m. Klaipėdos sausųjų elementų gamykloje „Sirijus“ transporto technologas, naujos technikos baro viršininkas, vyriausias mechanikas, Komercijos skyriaus viršininkas. 1993–1995 m. akcinės bendrovės „Sirijus“ generalinis direktorius. 1995–1999 m. uždarosios akcinės bendrovės „Baltijos automobilių technika“ (Vokietijos koncerno „Siemens“ dukterinė įmonė) vietinių tarnybų vadovas. 1999 m. laivų krovos akcinės bendrovės „Klaipėdos Smeltė“ gamybos ir technikos direktorius. 

2000–2003 m. Seimo narys. 2003–2007 m. laivų krovos bendrovės „Klaipėdos Smeltė“ direktorius. 2007–2009 m. UAB „Eika“ Klaipėdos regiono direktorius, vykdantysis direktorius. 2009–2012 m. susisiekimo viceministras. 2014–2015 m. koncerno „Achemos grupė“ generalinis direktorius. 2015–2017 m. Šiaulių universiteto Tarybos pirmininkas. Nuo 2017 m. uždarosios akcinės bendrovės „R2L“ direktorius.

1990–1995 m. Klaipėdos miesto tarybos deputatas, 1997–2000 m. Klaipėdos miesto savivaldybės tarybos narys. 2000 m. tarybos Verslo komiteto pirmininkas, Klaipėdos miesto savivaldybės valdybos narys.

Nuo 1991 m. Lietuvos liberalų sąjungos narys.

Lietuvos logistikos asociacijos prezidentas, Lietuvos tranzito komiteto narys, Lietuvos verslo darbdavių konfederacijos Klaipėdos regiono koordinatorius, Klaipėdos pramonininkų asociacijos tarybos narys, Klaipėdos jūrų uosto plėtojimo tarybos narys, Rotary klubo narys. Buvęs AB Lietuvos paštas valdybos pirmininkas. Buvęs Šiaulių universiteto tarybos pirmininkas.

## Šeima
Žmona Onutė. Dukros Rūta bei Irma..

## Šaltiniai
Artūras Vazbys

**Artūras Vazbys** (g. 1971 m. rugsėjo 7 d. Jonavoje) – psichologas, Lietuvos politinis bei visuomenės veikėjas.

## Biografija

1989 m. baigė Klaipėdos Kristijono Donelaičio vidurinę mokyklą. 1997 m. baigė Vilniaus universiteto Filosofijos fakulteto magistrantūrą ir įgijo psichologo specialybę.

1994–1996 m. savaitraščio „Apžvalga” korespondentas, 1995–1996 m. radijo stoties „Laisvoji Europa“ korespondentas. 1996–1997 m. Seimo Krikščionių demokratų frakcijos atstovas spaudai. 1997–2000 m. užsienio reikalų ministro referentas. 2000 m. Užsienio reikalų ministerijos Informacijos ir kultūros departamento vyresnysis specialistas. 2000–2004 m. Seimo narys.

Jaunųjų krikščionių demokratų organizacijos, Atlanto sutarties Lietuvos bendrijos narys.
2000 m. Moderniųjų krikščionių demokratų sąjungos narys, šios sąjungos atsakingasis sekretorius, 2003 m. Liberalų ir centro sąjungos, vėliau Tėvynės Sąjungos narys.

Žmona Liana, duktė Nora.
Varzobas (upė)

**Varzobas** () – upė Tadžikistane, Karotegino regione; Kafirnigano dešinysis intakas. Prasideda Gisaro kalnagūbryje. Teka į pietus, per Varzobo, Dušanbės miestus. Žemupyje vadinama **Dušanbinka**.

Upės vanduo naudojamas drėkinimui. Ant Varzobo įrengta hidroelektrinių kaskada.
Domicija Longina

**Domicija Longina** (arba **Domicija** g. apie 53 m. – m. apie 126–130 m.) buvo romėnų aristokratė, jauniausia romėnų generolo Gnėjus Domicijaus Korbulo ir Kasijos Longinos duktė.

Jos vyresnė sesuo Domicija Korbula ištekėjo už Lucijaus Anijaus Viniciano, o teta iš tėvo pusės buvo Romos imperatorė Milonija Cezonija.

Prieš 70 m. Domicija Longina ištekėjo už senatoriaus Lucijaus Elijaus Plaucijaus Lamijos Eliano. Tuo metu Vespasianas tapo imperatoriumi, o jo jaunesnysis sūnus Domicianas, pasak Svetonijaus, turėjo daug moterų. Jis susižavėjo Domicija Longina, atėmė ją iš Lamijos ir privertė išsiskirti. Vėliau Domicianas, remdamasis abejotinais įtarimais, pasmerkė Lamiją mirčiai ir tais pačiais metais vedė Domiciją.

Domicija pagimdė du vaikus: sūnų 71 m. ir dukrą 74 m. Sūnus Titas Flavijus mirė 81 m. ir buvo paskelbtas dievu, o dukra, kurios vardas nežinomas, irgi mirė jauna.

81 m. Domicianas tapo Romos imperatoriumi, o Domicija – imperatore. Domicianas jai suteikė **Augustos** titulą.

Domicianas mylėjo Domiciją, jie nuolat kartu keliavo. 83 m. Domicija turėjo romaną su aktoriumi Pariu. Svetonijus teigia, kad Domicianas buvo mergišius, o žmona prisidėdavo prie jo išdykavimų su meilužėmis. Domicija buvo nepavydi, tačiau imperatorius – dar ir kaip. Paris buvo nužudytas, Domicija ištremta, jie išsiskyrė ir antrąkart niekada nevedė.

Tremtyje Domicija liko artima Romos politikai. Domicianas 91 m. ją sugrąžino iš tremties kaip Romos imperatorienę. Svetonijus teigia, kad Domicianas norėjo Domiciją „sugrąžinti į savo dievišką lovą“.

96 m. ji dalyvavo sąmoksle prieš Domicianą. Po 126 m. ir prieš 140 m. Gabijuose jai buvo skirta šventykla. Praėjus daugybei metų po Domiciano mirties, ji vis dar save vadino imperatoriaus žmona.

Domicija mirė nesmurtine mirtimi. Kelios monetos su jos atvaizdu nukaltos Domiciano valdymo laikotarpiu.
Domininkas Velička

**Domininkas Velička** (1940 m. lapkričio 2 d. Kaune – 2022 m. rugpjūčio mėn.) – fizikas, Lietuvos politinis ir visuomenės veikėjas.

## Biografija

1958 m. baigė Kauno Adomo Mickevičiaus vidurinę mokyklą. 1960 m. įstojo ir 1966 m. baigė Vilniaus universitetą, įgijo fiziko specialybę, tapo spektroskopijos specialistu.

1966–1977 m. Visasąjunginio statybinių medžiagų mokslinio tyrimų instituto „Termoizoliacija“ darbuotojas. Vėliau Kino mėgėjų draugijos pirmininko pavaduotojas, Lietuvos fotomenininkų sąjungos gamybos viršininkas. Pagal patentą atliko įvairiausius taikomosios fotografijos darbus. 1994–2000 m. uždarosios akcinės bendrovės „Bennet Distributors“ vadybininkas, vyriausiasis ekspertas. 2000–2004 m. Seimo narys.

Nuo 1999 m. Lietuvos liberalų sąjungos narys. Dienraščiams „Lietuvos rytas“, „Respublika“ ir įvairiems žurnalams yra parašęs kelis šimtus straipsnių vyno kultūros klausimais. Televizijos ir radijo laidose propaguoja buities kultūrą. Skaito paskaitas gėrimų kultūros tema. Buvo Naujosios sąjungos (socialliberalų) narys. Nuo 2019 m. Laisvės partijos narys.

Žmona Vida Saulaitė, dukterys Viktorija, Ugnė.

## Šaltiniai

## Nuorodos
* 2008 m. Lietuvos Respublikos Seimo rinkimai.
Zaporožietis

**„Zaporožietis“** (, ) – Zaporožės automobilių gamykloje (Ukraina) gamintų automobilių prekinis ženklas. Įvairių modelių „Zaporožiečiai“ buvo gaminami nuo 1958 iki 2009 m.

Kaip ir Volkswagen Käfer ar Rytų Vokietijos „Trabant“, tarybinis „Zaporožietis“ buvo kuriamas kaip „liaudies automobilis“. Tai buvo pigiausias ir lengviausiai prieinamas Tarybų Sąjungos automobilio modelis. Tuo pat metu jis buvo gana patvarus ir gerai tiko važiuoti prastais keliais ar net ir be kelio. Pravažumą didino gana plati vėžė ir (dėl variklio užpakalyje) padidintas varančiosios ašies apkrovimas.

Visi „Zaporožiečiai“ buvo keturviečiai dvejų durų automobiliai. Išskyrus paskutinį gamintą modelį („Tauriją“), jie visi turėjo užpakalinėje dalyje montuojamus oru aušinamus variklius ir galinių ratų pavarą. „Taurija“ turėjo priekinius varomuosius ratus bei vandeniu aušinamą variklį – taigi labai skyrėsi nuo kitų „Zaporožiečių“. Paskutinė „Taurija“ buvo pagaminta 2008 m. pavasarį.

„Taurijos“ variantas su liftbeko (sedano ir hečbeko hibridas) kėbulu – „Slavuta“ – pradėtas gaminti 1999 m., gamyba nutraukta 2011 m. pradžioje

Žinomas mitas, jog ZAZ-965 variklis buvo naudojamas kaip tarybinių tankų startinis motoras, nėra teisingas.

## Pokštai
„Zaporožietis“ buvo anekdotų ir pašaipų taikinys, o XX a. dešimtajame dešimtmetyje, kai buvusių Tarybų Sąjungos šalių piliečiai įgijo galimybę laisvai pirkti automobilius, „Zaporožiečiai“ labai atpigo ir tapo gausybės žaismingų technologinių pertvarkymų objektu (žr. iliustraciją).

## Taip pat skaitykite

* ZAZ-965
* ZAZ-966
* ZAZ-968
Raudonšlaunis puošniažygis

**Raudonšlaunis puošniažygis** (*Carabus cancellatus*) – žygių (*Carabidae*) šeimos vabalas.

Kūnas 20-24 mm ilgio. Kūno viršutinė pusė varinės rudos spalvos, kartais žalsva, apatinė – juoda. Antenų pirmasis narelis, paprastai ir šlaunys rudos spalvos.

Gyvena miškuose ir ariamose dirvose.
Šileikis

**Šileikis** − lietuviška vyriškos giminės pavardė.

Šios pavardės moteriškosios giminės formos yra: Šileikienė (ištekėjusi moteris) ir Šileikytė (mergautinė pavardė).

Pavardę turi šie garsesni asmenys:

*Egidijus Šileikis, (g. 1967 m.) teisėtyrininkas konstitucionalistas, LR Konstitucinio Teismo teisėjas;
*Gintaras Šileikis (g. 1960 m.), pedagogas, Panevėžio miesto savivaldos politikas, Seimo narys;
*Vytautas Šileikis (g. 1952 m.), hidrometeorologas, VU KHF dėstytojas, Kauno miesto politikas.